არგენტინის ტურიზმი

ტურიზმი არგენტინაში  საკმაოდ მაღალ დონეზეა განვითარებული, რაც უპირველეს ყოვლისა ქვეყნის გეოგრაფიული და კულტურული მრავალფეროვნების დამსახურებაა. 
მინი|250პქ|იგუასუ
მინი|250პქ|სალტა
მიმოხილვა
2007 წელს, არგენტინაში 4,7 მლნ უცხოელი ტურისტი ჩავიდა, რაც თითქმის გაუთანაბრდა ქვეყნიდან სამოგზაუროდ გასულთა რიცხვს. მხოლოდ ბუენოს-აირესის მინისტრო პისტარინის აეროპორტით (Aeropuerto Internacional de Ezeiza Ministro Pistarini) ქვეყანაში 2,3 მლნ ტურისტი შემოვიდა, მათგან 26 % ბრაზილიიდან, 25 % ევროპიდან, 14 % აშშ-დან და კანადიდან, 8 % ჩილედან, ხოლო 27 % სხვადასხვა ქვეყნიდან.

ტურისტული რეგიონები
 ბუენოს-აირესი 
ამ ქალაქს ხშირად „ამერიკის კონტინენტის პარიზსაც" ეძახიან. ის მნახველებს სთავაზობს არაერთ კულტურულ აქტივობას. დამთვალიერებელს აქ შეუძლია დატკბეს ტანგოს წარმოდგენებით, დრო გაატაროს თანამედროვე კაფეებსა და რესტორნებში, დააგემოვნოს ადგილობრივი სამზარეულო ან ესტუმროს თეატრს, ბუენოს-აირესი ხომ თეატრების რაოდენობით მსოფლიოს ქალაქებს შორის ერთ-ერთ მოწინავე ადგილზეა. 
მინი|250პქ|შვიდფერიანი ბორცვი პუმამარკაში
ცენტრალური რეგიონი
ბუენოს-აირესიდან ქვეყნის ცენტრალური რეგიონის - პამპასკენ ხშირი სარკინიგზო და საგზაო ქსელი მიემართება. ეს ტურისტებისთვის ერთ-ერთი ყველაზე მიმზიდველი რეგიონია. აქ მდებარეობს არაერთი საზღვაო კურორტი, მათ შორის მარ-დელ-პლატა.

ჩრდილოეთ რეგიონი
აქ მდებარეობს იგუასუ, ამ რეგიონის ყველაზე უკეთ ცნობილი ჩანჩქერი, სადაც საუკეთესო ტურისტული ინფრასტრუქტურაა შექმნილი. ჩანჩქერის გარშემო შექმნილია იგუასუს ეროვნული პარკი, სადაც დაცულია სუბტროპიკული ტყეების ეკოსისტემა. ასევე მრავალი ტირისტული ღირსშესანიშნაობა მდებარეობს კორდოვის პროვინციაში.
მინი|250პქ|ნაუელუაპის ტბა
სამხრეთის რეგიონი
აქ არსებული ღირსშესანიშნაობებიდან აღსანიშნავია:
ლოს-გლასიარესის ეროვნული პარკი, სადაც თავმოყრილია არაერთი მყინვარი. 
უშუაია, მსოფლიოში ყველაზე სამხრეთით მდებარე ქალაქი, მდებარეობს კუნძულ ცეცხლოვან მიწაზე.
ბარილოჩე - ქალაქი ანდების მთისწინეთში, რიო-ნეგროს პროვინციაში. შემოსაზღვრულია გასაოცარი სილამაზის ტბებით - ნაუელუაპი, მასკარდი, მორენო და ა.შ.
სანტა-კრუსის პროვინცია, ცნობილია პერიტო-მორენოს ულამაზესი მყინვარით, პატაგონიის ვრცელი პლატოთი და კენჭიანი პლაჟებით. 
მინი|250პქ|მყინვარი პერიტო-მორენო
მინი|250პქ|კალჩაკის ხეობა
 ეროვნული პარკები 
არგენტინაში წარმოდგენილია ეროვნული პარკების ფართო სისტემა, სადაც წარმოდგენილია ბუნების საოცარი სილამაზეები. ამ პარკებს შორის აღსანიშნავია:

ელ-ლეონსიტოს ეროვნული პარკი
ელ-პალმარის ეროვნული პარკი
იგუასუს ეროვნული პარკი
ლანინის ეროვნული პარკი
ლოს-ალერსესის ეროვნული პარკი
ლოს-არაიანესის ეროვნული პარკი
ნაუელ-უაპის ეროვნული პარკი
ცეცხლოვანი მიწის ეროვნული პარკი

 მსოფლიო მემკვიდრეობის ძეგლები 

არგენტინაში წარმოდგენილია იუნესკოს მსოფლიო მემკვიდრეობის სიაში შეტანილი 8 ძეგლი:
კუევა-დე-ლას-მანოსის მღვიმე
იგუასუს ეროვნული პარკი
ისჩიგუალასტოს პარკი
იეზუიტების მისია გუარანში
იეზუიტების კვარტალი და კორდობის მისია
ლოს-გლასიარესის ეროვნული პარკი
ვალდესის ნახევარკუნძული - ზღვის ფლორისა და ფაუნის ნაკრძალი
კებრადა-დე-უმაუაკა
მინი|800პქ|ცენტრი|ლანინის ეროვნული პარკი

 მმართველობა 
2010 წლის ივნისიდან, ტურიზმის სამდივნო გადაკეთდა არგენტინის ტურიზმის სამნინისტროდ.

გალერეა

რესურსები ინტერნეტში

არგენტინის ტურიზმის ხელშეწყობის ინსტიტუტი  
არგენტინის ტურიზმის სამინისტრო  
 Let's fight for life  
 U.S. Dept. of არგენტინის ტურისტული მეგზური  
 პატაგონიის ოფიციალური პორტალი  
 ტურისტული არგენტინა  
 ყველაფერი არგენტინული ღვინის ტურიზმის შესახებ 

სქოლიო

კატეგორია:არგენტინის ტურიზმი
კატეგორია:არგენტინა
კატეგორია:არგენტინის ეკონომიკა